laion/Wikipedia-Exotic huggingface dataset:
יצחק חיים קסטיליוני

הרב פרופ' יצחק חיים (ויטוריו) קסטיליוני (באיטלקית: Vittorio (Hayyim) Isacco Castiglioni; ‏ 25 במרץ 1840, אדר ה'ת"ר, טריאסטה - 1911, ה'תרע"א, רומא) היה רב, משורר ומתמטיקאי איטלקי, כיהן כרבה הראשי של רומא והסמכות הרוחנית הראשית של יהדות איטליה בין השנים ה'תרס"ג-ה'תרע"א (1903-1911). תרגם את המשנה לאיטלקית. נולד בטריאסטה, אז בתחומי האימפריה האוסטרית, למשה חי דוד ואניטה (לבית קמפוס) קסטיליוני. למד את לימודיו התורניים אצל הרבנים שמואל דוד לוצאטו (שד"ל) ושבתי אלחנן טריוס. הוסמך ב-1861. למד מתמטיקה, ועסק בחינוך ובהוראת מתמטיקה בטריאסטה במשך כ־30 שנה, והגיע לדרגת פרופסור. במקביל, כיהן כסגן הרב של טריאסטה. בשנת 1903 התמנה לרבה של רומא. כשנה לאחר מכן, נחנך בית הכנסת הגדול של רומא, בהשתתפות מלך איטליה ויטוריו אמנואלה השלישי. בתפקיד זה כיהן כשמונה שנים, עד לפטירתו בשנת ה'תרע"א (1911). נשא לאשה את אנריצ'טה לבית בולפיו. נפטרה בגיל צעיר. ממנה נולדו לו שלושה בנים: פרופ' ארטורו קסטיליוני - רופא ומרצה לרפואה באוניברסיטת ייל. קמילו קסטיליוני (אנ') - בנקאי, איש עסקים ואיל הון. מבעלי מפעל המנועים BMW. ניסה לשכנע את בניטו מוסוליני להישאר נייטרלי במלחמת העולם השנייה. ממקורבי שליט יוגוסלביה יוסיפ ברוז טיטו אנטוניו. כשלוש שנים לאחר פטירת אשתו הראשונה, נשא את ג'וליה לבית סונינו, ממנה נולדו בניו אוגוסטו וד"ר מרצ'לו. הוציא לאור תרגום של המשנה לאיטלקית, עם פירוש משלו. נזמי הזהב - 126 (נזמי הזהב בגימטריה) שירים. פרנקפורט דמיין, ה'תרס"ז. בשנת 1890 הוציא לאור את שיריה של רחל מורפורגו בשם עוגב רחל, בתוספת מאמרים על תולדות המחברת, על השירה העברית באיטליה ועל מעמד האשה ביהדות. יד שד"ל - תולדות מצבתו של שד"ל בפדובה, כולל תוספת לספרו הדקדוקי של שד"ל. קרקוב, 1895. פאר האדם - "מחקרים על בריאת האדם ועל ישוב הארץ לפי ספורי התורה ולפי דעות חכמי הטבע" קרקוב, 1892. תפילות ישראל כמנהג האשכנזים - בעברית ובאיטלקית. ערך את הספר דבר שמואל - מאגרותיו של הרב שמואל חיים לולי (שחבד"ל). כתבי יצחק חיים קסטיליוני בפרויקט בן-יהודה יעל לוין, מסה על מעמד האישה ביהדות לרב יצחק חיים קסטיליוני, בתוך: מילין חביבין ב (ה'תשס"ב), עמ' טו-כד. Vittorio Castiglioni באתר "rabbini italiani" (באיטלקית). יצחק חיים קסטיליוני (1840-1911), דף שער בספרייה הלאומית הקדמה ל"נעים זמירות שמואל" ש. מנור, קסטיליוני נגד טיטו, מעריב, 30 בינואר 1953. ערך זה הוא קצרמר בנושא איטלקים ובנושא רבנים. אתם מוזמנים לתרום לוויקיפדיה ולהרחיב אותו.
דאמיה

האם התכוונתם ל... גשר דאמיה – אחד מן הגשרים הגדולים בבקעת הירדן דאמיה, שם הבמה של הזמרת הצרפתיה מרי-לואיז דאמיין (1889–1978) דאמיה אבליה – כדורגלן עבר ספרדי-קטלאני שנודע בשמו הפרטי
צוללן שחור-גרון

צוללן שחור-גרון (שם מדעי: Gavia arctica) הוא מין של עוף ימי ממשפחת הצוללניים, אשר חי בצפון אירואסיה ולעיתים חוצה את ים ברינג ומגיע עד אלסקה. הוא נודד לעיתים דרומה יותר וחורף בסביבת הים השחור או הים הכספי עוף זה מגיע לאורך 63-75 ס"מ, מוטת כנפיים של 100–122 ס"מ ולמשקל 2.00-3.400 ק"ג . ראשו אפור, וצוארו בצבעי אפור ושחור מפוספס פסים שחורים ולבנים אנכיים. בלבוש החורף בהירים הקדקוד והעורף יותר מהגב השחרחר. הנקבות בעלות גרון לבן ופנים אפורות. הצוללן הוא עוף הניזון בעיקר מדגים ורכיכות אחריהם הוא רודף מתחת למים. הוא מעדיף אזורי אגמים וביצות אך יכול להימצא גם בחופים לאורך האוקיינוס האטלנטי והאוקיינוס השקט ולעיתים נראה גם באזורי קרח. הוא מקנן על הקרקע בקרבת המים בין העשבים. הנקבה מטילה 1–3 ביצים בקן ומטפלת באפרוחים עד לבגרותם. הטורפים העיקריים של הצוללן הם השועל המצוי ודלק האורנים. גם עורבים אפורים יטרפו צעירים ללא השגחה. מעריכים שבחלק מהתטולות 40% מהאפרוחים אובדים לטורפים. תת-מינים: Gavia arctica arctica Gavia arctica viridigularis מדיה וקבצים בנושא צוללן שחור-גרון בוויקישיתוף צוללן שחור-גרון, באתר ITIS (באנגלית) צוללן שחור-גרון, באתר NCBI (באנגלית) צוללן שחור-גרון, באתר Animal Diversity Web (באנגלית) צוללן שחור-גרון, באתר האנציקלופדיה של החיים (באנגלית) צוללן שחור-גרון, באתר Internet Bird Collection (באנגלית) צוללן שחור-גרון, באתר GBIF (באנגלית) נדב פבזנר, צוללן שחור גרון, אתר הצפרות הישראלי ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
גורדון לווט

גורדון לווט (1921–2000) היה טייס לשעבר בחיל האוויר המלכותי במלחמת העולם השנייה שהתנדב למשימה חשאית להטיס אספקה, כולל מטוסי קרב מפורקים למדינת ישראל הצעירה במלחמת העצמאות במסגרת מבצע בלק. מאוחר יותר הצטרף לווט לטייסת הראשונה של חיל האוויר הישראלי שרק הוקם, וסייע בהקמת הצבא בישראל וסיוע בהקמתה של מדינת ישראל. לווט היה הלא-יהודי היחיד ששימש כטייס בחיל האוויר הישראלי, ובהמשך שירותו הגיע לדרגת סגן-אלוף. לווט נולד למשפחה ענייה בסאסקס (בריטניה), אמו אף נאלצה לשכן אותו בבית יתומים במשך שנה וחצי על מנת שלא ירעב. כשהיה בן 17 הצטרף לווט לחיל האוויר המלכותי ב-1939 ונלחם במלחמת העולם השנייה. בתחילה שוב כאיש קרקע, אך בהמשך ביקש לווט להיות טייס קבל ואכן בנובמבר 1940 נשלח לבית-הספר לטיסה. את המשך המלחמה העביר כמדריך טייס וכמו כן הטיס מטוסי תובלה, והתמנה למפקד טייסת. בהמשך הועמד לדין צבאי והודח מחיל האוויר המלכותי לאחר שנטש ללא רשות בסיס בבורמה. עקב משפט זה לא הצליח למצוא עבודה כטייס לאחר המלחמה. לווט עבד במכבסת חיתולים בבעלות יהודית בלונדון, שם למד על ההתפתחויות במזרח התיכון. כאשר קרא על ניסיונות להקים מדינה ישראלית, הוא התנדב להצטרף ליחידת מח"ל, מתנדבי חוץ לארץ, קבוצה של 5,000 מתנדבים מחו"ל זרים אשר הצטרפו לצה"ל בתחילת 1948. לאחר שתי ישיבות עם נציגים יהודים בלונדון, סופק ללווט כרטיס טיסה לפריז ומשם נשלח לצ'כוסלובקיה. לאחר פרישתו של לווט מחיל האוויר הישראלי, הוא שקל להישאר בישראל, אך לבסוף החליט לחזור לאנגליה. בשובו לאנגליה מצא עבודה כטייס, ולא נאלץ לחזור לעבודתו במכבסת חיתולים. הוא שימש כטייס של חברות תעופה, ולעיתים קרובות אף הטיס חזרה לישראל מטוסי אל על. גורדון לווט נפטר באנגליה בשנת 2000, בגיל 79. ארגונים ישראלים ויהודים ברחבי העולם התאבלו על מותו. Levett, Gordon (1994). Flying under two flags : an ex-RAF pilot in Israel's War of Independence. Frank Cass. pp. 3, 7–10. ISBN 0714641022. OCLC 31310743. אמריקאים ותיקים בישראל, מתנדבים במלחמת העצמאות, מתנדבים מארצות הברית וקנדה, חורף 2001, sas.upenn.edu
ברט (כפר)

ברט (בהונגרית: Beret) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית הכפר ברובה (57%) מגדירה את עצמה ממוצא צועני ו43% ממוצא הונגרי. בברט חיו יהודים בתקופות זמן שונות. מדיה וקבצים בנושא ברט בוויקישיתוף אתר האינטרנט הרשמי של ברט (בהונגרית) מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
קים רוסליקוב

קים רוסליקוב (נולדה בשנת 1978) היא דוגמנית ישראלית. רוסליקוב החלה לדגמן בגיל צעיר ובין היתר הופיעה ב-1993 בקמפיין של המעצבת מיקה בשן לצד שלי גפני. היא הייתה בין המועמדות בתחרות מלכת היופי 1996 ושם נבחרה לנערת היופי עשרה, בתחרות מיס אירופה באותה שנה ייצגה את ישראל וזכתה במקום השלישי. ב-2001 דגמנה למעצבת השיער קלייר יוסף ובמהלך הצילומים התבקשה להופיע בעירום אך סירבה, ב-2003 דגמנה בתצוגה של חברת "קרייזי ליין" שנערכה במלון דייוויד אינטרקונטיננטל בתל אביב. היא דגמנה רבות בארצות הברית, גרמניה ואנגליה ויוצגה בניו יורק על ידי הסוכנות וילהלמינה, היא הופיעה בתצוגות אופנה של ורסצ'ה, ארמאני, קלווין קליין, מייקל רות' וג'קלין לאב, היא גם הצטלמה לכריכה של מספר רומנים שיצאו לאור. ב-2006 דגמנה לקמפיין שהושק לבושם של אסתי לאודר "Youth Dew Amber Nude”, ב-2007 נבחרה לפרזנטורית של חברת האופנה "מקאו" בקמפיין חורף בשווי 10,000. ב-2010 דגמנה שמלות כלה של המעצבת דליה מנשירוב, באותה שנה גם הצטרפה לצוות החברה "סטרים יאכטות" העוסקת במכירת יאכטות יוקרתיות. ב-2011 הופיעה בפרק בסדרה החברים של נאור. קים והרומן הרומנטי, באתר תוכניות ערוץ 10 (ארכיון) אסתי לאודר השיקה בושם חדש, באתר archive.notzetz.co.il קים רוסליקוב נבחרה לפרזנטוריתשל אופנת מקאו עבור השתתפותה תקבל 10 אלף דולר, באתר Bizportal עידו סולומון, מונדי יצחקי מונה לסמנכ"ל שיווק ופיתוח משאבים של עמותת אתגרים, באתר TheMarker‏, 25 ביולי 2010
צוללן לבן-מקור

צוללן לבן-מקור (שם מדעי: Gavia adamsii) הוא מין של עוף ימי דומה לברווז המשתייך למשפחת הצוללניים. הוא חי בחלקים הצפוניים של אמריקה הצפונית, גרינלנד, פינלנד וסיביר לאורך האוקיינוס הארקטי. מין זה הוא הגדול שבבני משפחתו וסדרתו. צוללן זה מגיע לאורך 76–97 סנטימטרים למוטת כנפיים של 135–160 סנטימטרים ולמשקל 4–6.4 קילוגרם. הוא בעל רגליים גדולות הממוקמות מתחת לגופו, מה שמקשה עליו לנוע ביבשה, אך עוזר לו לנוע במהירות מתחת למים. כפי ששמו מרמז הוא בעל מקור ישר בהיר קרוב לצהוב, וראש וצוואר ירוקים, עליהם כמה כתמים מפוספסים בשחור-לבן. הגוף שחור והכנפיים ופלג הגוף העליון מנומרים בלבן. הצוללן חי סביב האזור הארקטי, אך בחורף נודד דרומה לעבר ארצות הברית, מקסיקו, סין או יפן ולעיתים אפילו עד ספרד. הוא שוכן בים ויכול לשהות גם במי קרח קפואים. הצוללן ניזון בעיקר מדגים שהוא לוכד במהירות מתחת למים וכן מרכיכות וסרטנים מימיים. הנקבות מטילות 2 ביצים בקן הבנוי על שפת המים אשר בוקעות כעבור 27–29 יום. מדיה וקבצים בנושא צוללן לבן-מקור בוויקישיתוף צוללן לבן-מקור, באתר ITIS (באנגלית) צוללן לבן-מקור, באתר NCBI (באנגלית) צוללן לבן-מקור, באתר Animal Diversity Web (באנגלית) צוללן לבן-מקור, באתר האנציקלופדיה של החיים (באנגלית) צוללן לבן-מקור, באתר Internet Bird Collection (באנגלית) צוללן לבן-מקור, באתר GBIF (באנגלית) צוללן לבן-מקור באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ברזק

ברזק (בהונגרית: Berzék) הוא כפר במחוז בורשוד-אבאוי-זמפלן שבצפון מזרח הונגריה. כ-87% מאנשי הכפר הם מדיארים וכ-13% הם צוענים. בכפר התגוררו יהודים מעטים וקיים תיעוד להימצאות בית קברות יהודי במקום. מדיה וקבצים בנושא ברזק בוויקישיתוף אתר האינטרנט הרשמי של ברזק (בהונגרית) בית הקברות היהודי בברזק מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
גזפרום אינווסטהולדינג

גזפרום אינווסטהולדינג (ברוסית: Газпром инвестхолдинг) היא חברה בת של תאגיד גזפרום הממשלתי, שהוקמה בשנת 1997 כחברת השקעות שנועדה ליישם פרויקטים גדולים להשקעה של גזפרום. בחודש מאי 1997 קיבלה גזפרום החלטה להקים חברת השקעות וביולי 1997 היא רשמה את חברת המניות המשותפת הסגורה Gazprominvestholding. ההון הרשום של החברה שהוקמה היה בהיקף של 100 מיליון רובל כאשר ויאצ'סלב ניקולאביץ' קוזנצוב מונה למנכ"ל החברה. על פי האמנה, נושא הפעילות היה "ביצוע פעולות וניהול נכסי מניות, נדל"ן ורכוש אחר". למעשה, הפעילות מאז ומתמיד הייתה מכוונת לפתרון משימות שנקבעו על ידי תאגיד גזפרום. במאי 1998, קיבלה גזפרום אינווסטהולדינג רישוי לפעול בשוק ניירות הערך לביצוע פעילות ברוקראז', לרבות פעילות עם יחידים, פעילות סוחרים ופעילויות לניהול ניירות ערך. בחודש דצמבר 1999 שינתה החברה את צורת הבעלות הארגונית והמשפטית והפכה לחברה בעלת אחריות מוגבלת בשם Gazprominvestholding. בפברואר 2000 מונה אלישר אוסמנוב למנכ"ל החברה. בשנת 2000, Gazprominvestholding הייתה חברת ההשקעות הגדולה ביותר ברוסיה במונחים של הון עצמי, אשר ב -24 ביולי 2000 הונה הסתכם בסכום של 5.489 מיליארד רובל. בשנת 2017 חתמה על חוזה חסות עם מועדון הכדורסל חימקי מוסקבה. בעל המניות היחיד הוא תאגיד גזפרום. מנכ"ל החברה הנוכחי הוא יבגני ליאונידוביץ' שאדרין. הפעילות של החברה נועדה לפתור משימות של גזפרום בתחום מימון חברות, כולל ארגון מימון עבור מפעלים תעשייתיים גדולים. בנוסף, עוסקת Gazprom Investholding בתחום מיזוגים ורכישות של חברות, יצירת מבנה בעלות אופטימלי, ארגון מחדש, ובעלת ניסיון בעבודה עם נכסים שאינם ליבה של חברות תעשייתיות. החברה מעורבת גם בתהליך של הקמת מחדש של שליטה על מפעלים תעשייתיים הקשורים ישירות לתעשיית הגז. השתתפות בתוכניות ההשקעה של גזפרום המובילה לרכישת ניסיון בניהול מפעלים תעשייתיים גדולים, כמו גם מימון חדשני. בנוסף, החברה מבצעת איסוף מידע ואספקת תמיכה אנליטית לפעילות ההשקעות של גזפרום. הקמת שליטה על קבוצת מפעלים ויצירת חברת החזקות בתחום המתכות בשם Gazmetall, אשר איחדה את המפעל האלקטרו-מתכתי של אוסקול ומפעל הכרייה לבדינסקי. רכישת %26 ממניות חברת Zapsibgazprom רכישת השליטה על חברת Severneftegazprom רכישת נתח של 25% מחברת Stroytransgaz תשואת החזקה של 4.83% מתאגיד גזפרום אתר האינטרנט הרשמי של גזפרום אינווסטהולדינג ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
קוף מלברוק

קוף מלברוק (שם מדעי: Chlorocebus cynosuros) הוא מין של קוף קטן מהסוג קוף ירוק החי בסוואנות של דרום-מרכז אפריקה בין הרפובליקה הדמוקרטית של קונגו, אנגולה, בוצואנה ונמיביה מחופי האוקיינוס האטלנטי עד לזמביה במזרח. בעבר מין זה היה תת-מין של קוף ורווט או של קוף סוואנה ירוק. קוף זה מגיע לאורך 40–60 ס"מ, עם זנב באורך 70 ס"מ ולמשקל 4–6 ק"ג כשהזכרים יותר גדולים מהנקבות וצבע פרוותו ירוק-זית ואפור בחלק התחתון. הראשים כהים והזכרים בעלי איברי מין בצבע כחול. הם חיים בחבורות קטנות שלעיתים נמצאים בהם עד 50 פרטים אשר פעילים במשך היום. קופים אלה אוכלי כל הניזונים ממיני פירות, זרעים, פרחים, חרקים, לטאות, ביצים וגוזלים. הם מטפסים ביעילות על העצים ולעיתים חיים ביערות גשם, לפעמים עד גובה 4,500 מ'. קוף זה נפוץ ואינו מצוי בסכנה בטבע. מדיה וקבצים בנושא קוף מלברוק בוויקישיתוף קוף מלברוק, באתר ITIS (באנגלית) קוף מלברוק, באתר NCBI (באנגלית) קוף מלברוק, באתר Animal Diversity Web (באנגלית) קוף מלברוק, בבסיס הנתונים ARKive (באנגלית) קוף מלברוק, באתר האנציקלופדיה של החיים (באנגלית) קוף מלברוק, באתר GBIF (באנגלית) קוף מלברוק באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
קפוצ'ין בלונדיני

קפוצ'ין בלונדיני (שם מדעי: Sapajus flavius) הוא מין של קוף ממשפחת הצבוסיים שהוא אנדמי בטבע ליער האטלנטי של פאראיבה, פרנמבוקו ואלגואס שבצפון-מזרח ברזיל. עקב תחום מחייתו הקטן והפגיעה ביערות בהם חי הוא נמצא בסכנת הכחדה חמורה. בטבע נותרו ככל הנראה 180 פרטים בוגרים שלו, נכון לשנת 2015. ככל הנראה הוא חי בתחום של 200 דונם בלבד, מוקף ביערות גשם ובביצות. קפוצ'ין זה כשמו בעל שיער בצבע בלונדיני עד זהוב והוא בעל רעמה קצרה לראשו. אורכו מגיע ל-35–40 סנטימטרים ומשקלו ל-3–4 ק"ג. הוא בעל זנב ארוך היכול ללפות ענפים ובעל זרועות חזקות. הוא ניזון בעיקר מפירות, פרחים ויצורים קטנים ביער. בדומה לשאר הקפוצ'ינים הוא חי בחבורות בהם גם זכרים וגם נקבות לצד צעיריהם אשר נעים בחבורות של עד 18 פרטים. מדיה וקבצים בנושא קפוצ'ין בלונדיני בוויקישיתוף קפוצ'ין בלונדיני, באתר ITIS (באנגלית) קפוצ'ין בלונדיני, באתר NCBI (באנגלית) קפוצ'ין בלונדיני, באתר GBIF (באנגלית) קפוצ'ין בלונדיני באתר הרשימה האדומה של IUCN באתר IUCN Red List of Threatened Species ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
ג'ינס

ג'ינס הם מכנסיים העשויים מדנים. במקור היה הג'ינס בגד עבודה והפך פופולרי בקרב בני נוער בתחילת שנות ה-50. מותג הג'ינס הראשון הוא Levi's. כיום ג'ינס פופולרי מאוד כלבוש יום-יומי ברחבי העולם וקיים בצורות, בגזרות, בשפשופים ובצבעים שונים. הבגד הראשון שהיה ידוע כבעל סממנים דומים לג'ינס היה קיים בהודו במאה ה-16 ונקרא "דונגארי". הבגד נצבע באינדיגו ונמכר בסביבת מבצר ליד מומביי. מלחים נהגו לחתוך אותו להתאמתם. גם בג'נובה שבאיטליה נוצר מעין ג׳ינס, כאשר העיר הייתה רפובליקה עצמאית. הג'ינסים נוצרו לשימוש הצי הגנואי מכיוון שהיו בו תכונות הנחוצות למכנסי מלחים. לשם כיבוסם היו קושרים המלחים את הג'ינסים באחורי הספינה. הדנים הראשון בא מנים, צרפת, לכן הוא נקרא בשם זה (de Nimes, דנים, בצרפתית: מ-נים). שמו של הג'ינס הגיע מאיטלקית: blu di genova (כחול מג'נובה), שהפך בצרפתית ל-bleu de Gênes, שיבוש של הצורה הצרפתית הפכה ל-jeans האנגלי. בסביבות 1872 הגיע הג'ינס לאמריקה. לוי שטראוס היה סוחר יהודי ממוצא גרמני שחי בסן פרנסיסקו שמכר מכנסי ג'ינס לכורים. אחד מלקוחותיו היה ג'ייקוב דייוויס, חייט שרכש לעיתים קרובות בד משטראוס. לאחר שאחד מלקוחותיו של דייוויס רכש בד פעמים רבות לתיקון מכנסיו הקרועים, עלה בו רעיון להשתמש במסמרות נחושת לחיזוק החלקים הנוטים להקרע בבגד. לדייוויס לא היה הכסף הנחוץ לרישום פטנט, והוא הציע ללוי להקים עסק משותף למכירת המכנסיים המשופרים. שטראוס קיבל את הצעתו של דייוויס וב-20 במאי 1873 קיבלו את פטנט מספר 139,121 שנקרא "שיפור בהידוק הכיסים" ממשרד הפטנטים האמריקני, ונוצר הג'ינס בגרסתו המוכרת. בראשית שנות ה-70 של המאה ה-20 עיצבה מעצבת האופנה גלוריה ואנדרבילט את ״ג'ינס המעצבים״ הראשון שהותאם לנשים ובכך פרצה דרך בעיצוב ג'ינסים לקהל האמיד. כיום, רוב חברות הביגוד מוכרות גם ג'ינס. במקומות רבים בעולם הג'ינס נחשב כבגד בלתי רשמי שאינו מתאים ללבישה במקומות מכובדים או בטקסים רשמיים. כך לדוגמה בשנת 2007 קבעה יושבת ראש הכנסת דליה איציק שלא תותר כניסה לכנסת לעיתונאים הלבושים בג'ינס. אורן קנר, ג'ינס - כחול עולה, מתוך מסע אחר, דצמבר 2002, גיליון 135 חיים הנדוורקר ועדי הגין, עד שהישראלים למדו ללבוש חליפות - האמריקאים עוברים לג'ינס, באתר TheMarker‏, 18 במאי 2012 ג'ינס, באתר אנציקלופדיה בריטניקה (באנגלית) שחר אילן, המכנסיים שלא ייכנסו לכנסת, באתר הארץ, 7 באוקטובר 2007
Hymn for the Weekend

"Hymn for the Weekend" (בעברית: "המנון לסוף השבוע") הוא סינגל שהקליטה להקת הרוק הבריטית קולדפליי, ביחד עם הזמרת-יוצרת האמריקאית ביונסה. השיר יצא לאור ב-25 בינואר 2016, כסינגל השני מתוך האלבום A Head Full of Dreams. השיר הגיע למקום השישי במצעד הסינגלים הבריטי, והראשון במצעד של מדיה פורסט. השיר נכתב על ידי כריס מרטין, גאי ברימן, ויל צ'מפיון וג'ון באקלנד והופק על ידי ריק סימפסון, סטארגייט, אביצ'י וכולי. השיר הוא שיר בסגנון האינדי המשלב בתוכו גם את סגנון הרית'ם אנד בלוז. השיר זכה למעמד פלטינה כפולה בארצות הברית. בנוסף לכך, הועלה השיר לרשת הזרמת המדיה ספוטיפיי. הווידאו קליפ הנלווה שצולם לשיר הועלה לערוץ היוטיוב של קולדפליי ב-29 בינואר 2016. הקליפ צולם במומבאי וקולקטה ובוים על ידי בן מור. בקליפ ניתן לראות את ביונסה ואת השחקנית ההודית סונאם קאפור. נכון לפברואר 2023, מונה הצפיות של הקליפ עומד על כ-1.8 מיליארד צפיות. מידע על היצירה "Hymn for the Weekend" באתר מיוזיק בריינז מידע על הסינגל "Hymn for the Weekend" באתר מיוזיק בריינז מידע על היצירה "Hymn for the Weekend" באתר Discogs סרטון השיר "Hymn for the Weekend" באתר יוטיוב Coldplay - Hymn for the Weekend (Radio Date: 05-02-2016), EarOne WebCite query result, www.webcitation.org Official Singles Chart Top 100, Official Charts Company (באנגלית) www.mediaforest.biz (ארכיון) Coldplay (Ft. Beyoncé) – Hymn for the Weekend (באנגלית), נבדק ב-2019-03-05 Gold & Platinum, RIAA (באנגלית) A Head Full Of Dreams (באנגלית), נבדק ב-2019-03-05 Coldplay (2016-01-29), Coldplay - Hymn For The Weekend (Official Video), נבדק ב-2019-03-05 Ben Mor on Instagram: “Had the special honor of filming @coldplay & @beyonce for #hymnfortheweekend video in India. Excited for the world to see 💥|| #coldplay…”, Instagram (באנגלית) Sonam and Beyonce feature in new ‘Coldplay’ single - Times of India ►, The Times of India (באנגלית) Auszeichnungen Archiv, IFPI Austria - Verband der österreichischen Musikwirtschaft (בגרמנית) www.aria.com.au Certificazioni - FIMI, www.fimi.it (באיטלקית) www.ultratop.be www.bpi.co.uk Coldplay’s Official Top 20 biggest selling songs, www.officialcharts.com (באנגלית) BVMI | Datenbank, www.musikindustrie.de Certificeringer | ifpi.dk, web.archive.org, ‏2018-04-28 nztop40.co.nz Listas semanales - Listas - Promusicae - Productores de Música de España, www.promusicae.es ZPAV :: Bestsellery i wyróżnienia - Wyróżnienia - Diamentowe płyty CD - Archiwum, bestsellery.zpav.pl Gold/Platinum, Music Canada (באנגלית) (ארכיון) Sverigetopplistan - Sveriges Officiella Topplista, www.sverigetopplistan.se Die Offizielle Schweizer Hitparade und Music Community, www.swisscharts.com
ברנטה (פירושונים)

האם התכוונתם ל... בְּרֵנְטַה (Brenta) - נהר הזורם בצפון איטליה. בְּרַנְטַה (אווז) (Branta) - סוג של ברווזיים בסדרת האווזאים. בֶּרֶנְטֶה (כפר) (Berente) - כפר בהונגריה. טרנקילו בַּרְנֶטַה (Barnetta) - כדורגלן שווייצרי ראו גם ברנט בארנט
סן פדרו (חוף השנהב)

סן פדרו (בצרפתית: San-Pédro) היא עיר נמל המשקיפה למפרץ גינאה. העיר משמשת כבירת המחוז בס ססנדרה (Bas-Sassandra District) בחוף השנהב. סן פדרו ממוקמת כ-260 ק"מ מבירת המדינה יאמוסוקרו. העיר ממוקמת ליד הכביש סן פדרו-טאבו רד. ליד העיר יש נמל ימי ויש את נמל התעופה סן פדרו (אנ') המפעילה טיסות לאביג'אן וחזרה. סן פדרו ממוקמת באקלים טרופי. הטמפרטורה הממוצעת בסן פדרו היא 26 מעלות צלזיוס. כמות המשקעים הממוצעת היא 1,702 מ"מ. חודש יוני הוא החודש שיש בו הכי הרבה גשם, וחודש ינואר הוא החודש שיש בו הכי פחות גשם. מהמאה ה-15 ועד לשנות השישים של המאה הקודמת, סן פדרו היה רק כפר דייגים קטן שבו היו רק כ-100 תושבים. ב-1968–1972, העיר גדלה במהירות מבחינה דמוגרפית אחרי שבנו את הנמל. לאחר תקופה זו, הפכה העיר להיות העיר השנייה בגודלה בחוף השנהב לאחר אביג'אן. בסן פדרו יש בית חולים מרכזי אחד, פארק מים, מספר רב של בתי מלון, כנסיות, בתי מרקחת, סניפי בנק, מסעדות, ברים וסופרמרקטים. בנוסף, העיסוקים העיקריים בסן פדרו הם דיג וחקלאות (קקאו, שמן דקלים ועצים). מאמרים Georges Courrèges, Grand Bassam et les comptoirs de la côte : Assinie, Jacqueville, Grand Lahou, Fresco, Sassandra, San Pedro, L'Instant durable, Clermont-Ferrand, 1987, 84 p. San Pedro : Pole de développement du sud-ouest ivoirien. Collectif. O. Schwartz, « Krou et Bakwe face à l'opération San Pedro (sud-ouest ivoirien)», in Maîtrise de l'espace agraire et développement en Afrique tropicale : logique paysanne et rationalité technique : actes du Colloque de Ouagadougou, 4-8 décembre 1978, ORSTOM, Paris, 1979, p. 491_496 ISBN 2-7099-0556-6 רומנים Frédéric Dard (1975). À San Pedro ou ailleurs. Fleuve noir. מדיה וקבצים בנושא סן פדרו בוויקישיתוף סן פדרו, באתר אנציקלופדיה בריטניקה (באנגלית) Le port Ergebnisse des Zensus 2014. Abgerufen am 7. Januar 2016. "SAN PEDRO, COTE D'IVOIRE" (באנגלית). Weatherbase. ארכיון מ-2013-01-19. נבדק ב-2012-12-19. Port de San Pedro : D’énormes atouts encore inexploités; אורכב ב-3 במרץ 2016 سان بيدرو، موسوعة بيريتانيكا; אורכב ב-12 באוגוסט 2014 ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
רוברט ווקר

רוברט ווקר (באנגלית: Robert Walker‏; 13 באוקטובר 1918 – 28 באוגוסט 1951) היה שחקן קולנוע אמריקאי. ווקר נולד בסולט לייק סיטי במדינת יוטה. הוא למד באקדמיה האמריקאית לאמנויות הדרמה בניו יורק שם למד בשנים 1937–1939. באותן שנים הכיר שם את השחקנית פיליס איילי ששינתה לאחר מכן את שמה לג'ניפר ג'ונס. הם נישאו בטלסה, אוקלהומה ב-1939 ונולדו להם שני בנים, ביניהם השחקן רוברט ווקר הבן (אנ'). ב-1941 פגשה פיליס את המפיק דייוויד או. סלזניק ששינה את שמה לג'ניפר ג'ונס והזניק את הקריירה שלה. היא הפכה לפילגשו ולאחר גירושיה מווקר ב-1945, הפכה לאשתו. סלזניק עזר לווקר לקבל חוזה ב-מטרו גולדווין מאייר. ווקר השתתף בדרמת המלחמה "באטאן" (1943) ובסרט "מאדאם קירי". ב-1944 השתתף בסרט "מאז שהלכת" לצידן של שירלי טמפל, ג'ניפר ג'ונס וקלודט קולברט, שנכתב והופק על ידי סלזניק. באותה שנה השתתף בסרט "שלושים שניות מעל טוקיו" על הפשיטה של דוליטל לצידו של ספנסר טרייסי שגילם את דמותו של גנרל ג'יימס דוליטל. ב-1946 השתתף בתפקיד ראשי של ג'רום קרן בסרט עוד תעלה תזרח השמש, על חייו של קרן. ב-1947 השתתף בסרט "שיר אהבה" על חיי רוברט שומאן ואשתו קלרה שומאן, בתפקיד יוהנס ברהמס. תפקידו הבולט ביותר היה בסרט זרים ברכבת בבימויו של אלפרד היצ'קוק (1951) בו שיחק תפקיד של אדם הנטפל לאדם אחר ברכבת ומנסה לשכנע אותו לבצע רצח. ווקר סבל שנים רבות מבעיות פסיכיאטריות ומהתמכרות לברביטורטים ואלכוהול דבר שהביא למותו ב-1951 בגיל 32. מדיה וקבצים בנושא רוברט ווקר בוויקישיתוף רוברט ווקר, במסד הנתונים הקולנועיים IMDb (באנגלית) רוברט ווקר, באתר AllMovie (באנגלית) רוברט ווקר, במסד הנתונים הקולנועיים KinoPoisk (ברוסית) רוברט ווקר באתר find a grave רוברט ווקר, באתר TCM רוברט ווקר, באתר "Find a Grave" (באנגלית)
סוזן פאקר

סוזן פאקר (באנגלית: Suzanne Packer; נולדה ב-20 בספטמבר 1958) היא שחקנית ולשית, הידועה בעיקר מהופעתה בתפקיד טס בייטמן בסדרת הטלוויזיה "חדר מיון" בה הופיעה משנת 2003 עד אוגוסט 2015. היא חזרה לשחק באותו תפקיד בפרק לציון 30 שנה לסדרה. פאקר נולדה באברגאבני שבוויילס. הוריה היגרו לוויילס מג'מייקה, אמה הייתה אחות במקצועה. היא אחותו של האלוף האולימפי קולין ג'קסון. כבר בבית הספר התיכון בקארדיף הביעה התעניינות במשחק, והופיעה בהפקות בית הספר כגון "אוקלהומה!" ו"המלך ואני". פאקר השתתפה בתיאטרון הלאומי לנוער של ויילס, ואחר כך למדה לתואר BA בתיאטרון ודרמה באוניברסיטת ווריק. את הכשרתה המקצועית רכשה באקדמיית ובר דאגלס לאמנות הדרמה בלונדון. בתחילת הקריירה שלה בשנות ה-90 של המאה העשרים הייתה פאקר ידועה בשל תפקידה כג'וזי, אשתו של מיק ג'ונסון, באופרת הסבון של ערוץ 4 "ברוקסייד". אחר כך למדה לתואר בהוראה בגולדסמית' קולג', וב-1996 עם קבלת התואר החלה ללמד דרמה בלונדון. תוך כדי הופעות כשחקנית הכירה פאקר ונישאה לשחקן האמריקאי ג'סי ניומן. בני הזוג עברו לניו יורק, שם לימדה דרמה ושיחקה. ב-2003 ילדה את בנם הבכור, פריס. אחר לידת הבן החלו היחסים בין בני הזוג להדרדר, והם הסכימו ביניהם לחזור לבריטניה. אבל ניומן החליט להישאר בארצות הברית. השניים התגרשו בשנה שלאחר מכן. כשחזרה פאקר לקארדיף עם תינוק בן שלושה חודשים, נבחנה לסדרת הדרמה של ה-BBC "חדר מיון". אחרי שלושה שבועות החלה לשחק בתפקיד טס בייטמן, ועל המסך הופיעה הדמות החל מספטמבר 2003. בנובמבר 2006 מרטינה ליירד, שגילמה את קומפורט, עזבה את הסדרה, ובכך הייתה סוזן פאקר לשחקנית השנייה שמופיעה במשך הזמן הרב ביותר בתוכנית. ב-22 באוגוסט 2015 עזבה פאקר את "חדר מיון" אחרי שגילמה את טס כמעט 12 שנים, והצטרפה לצוות שחקני הסדרה "סטלה", והופיעה בסדרה "רופאים". ב-6 ביולי 2011 השתתפה פאקר יחד עם אחיה קולין בשעשועון "Pointless Celebrities". השניים הודחו בסיבוב הראשון של המשחק. ב-19 במרץ 2017 הופיעה פאקר בפרק "Natural Selection" בסדרה המשטרתית של רשת ITV "ורה" בתפקיד סופיה. ב-23 בפברואר 2018 שיחקה פאקר בפרק סיום העונה של הסדרה "Death in Paradise". ב-18 במרץ 2018 שיחקה בתפקיד משני בפרק בסיטקום "Hold the Sunset". ב-4 בנובמבר 2018 הופיעה בתפקיד איב סיסרו בפרק "The Tsuranga Conundrum" של סדרת המדע בדיוני הוותיקה "דוקטור הו". פאקר היא גרושה מהשחקן האמריקאי ג'סי ניומן. היא גרה בקארדיף יחד עם בנה פריס. סוזן פאקר, במסד הנתונים הקולנועיים IMDb (באנגלית) "Characters & Cast: Tess Bateman". Casualty. BBC. נבדק ב-2009-03-06. "Colin Jackson and his sister, Suzanne". Sunday Times. נבדק ב-23 באפריל 2014. {{cite web}}: (עזרה) "Episode 3". www.bbc.co.uk. נבדק ב-23 בפברואר 2013. {{cite web}}: (עזרה) Ling, Thomas (4 בנובמבר 2018). "Doctor Who series 11 episode 5: meet the guest cast of The Tsuranga Conundrum". Radio Times. {{cite news}}: (עזרה)